Even Lange

Even Lange (født 5. juni 1946 i Oslo) er en norsk historiker og fra 2000 professor ved Universitetet i Oslo, og tidligere ved Handelshøyskolen BI (1988–2000). Lange er spesialist i moderne historie og nyere økonomisk historie og bedriftshistorie, og var primus motor i oppbyggingen av en egen bedriftshistorisk forskningsavdeling ved BI – Senter for næringslivshistorie. Han er også seniorforsker ved Institutt for samfunnsforskning. Fra 1979 til 1988 var Lange tilknyttet bedriftshistorisk senter ved Riksarkivet.

Lange  var blant annet tilknyttet prosjektet hvor han sammen med historikeren Francis Sejersted og økonomen Tore Jørgen Hanisch konkluderte at veien ut av depresjonen i mellomkrigstiden var tilbudsdrevet (vekst gjennom krise) og ikke skyldtes aktiv keynesiansk politikk, slik de fleste historikere hadde framstilt det tidligere. Lange innledet her et langvarig forskningssamarbeid med Tore Jørgen Hanisch, som resulterte i en rekke bøker om norsk økonomisk historie.

Lange har vært gjesteforsker ved Université de Toulouse, LSE, University of Wisconsin og Université d'Aix-en-Provence.

Han er sønn av tidligere utenriksminister Halvard Lange.

Bibliografi 
 Norge fra u-land til i-land, 1983, ISBN 82-05-14100-2, med Trond Bergh, Tore Jørgen Hanisch og Helge Pharo.
 Vitenskap for industrien: NTH – En høyskole i utvikling gjennom 75 år, 1985,  med Tore Jørgen Hanisch
 Veien til velstand, 1986, ISBN 82-00-18145-6, med Tore Jørgen Hanisch
 Foredlet virke. Historien om Borregaard 1889–1989, 1989, med Trond Bergh
 The rise and fall of Borregaard i Crossing the borders: studies in Norwegian business history 1994 ISBN 82-00-02496-2
 Samling om felles mål: 1935-1970 Bind 11 av Aschehougs Norgeshistorie 1997 ISBN 82-03-22026-6
 Mellom næringsliv og politikk: Kreditkassen i vekst og kriser 1918-1998 med Sverre Knutsen og H. W. Nordvik 1998 ISBN 82-00-12845-8

Referanser

Eksterne lenker  
 forskning.no Even Lange og historiefaget - Et lite stykke norgeshistorie (portrettintervju)
 
 

Norske forskere
Personer tilknyttet Institutt for samfunnsforskning
Norske økonomiske historikere
Norske historikere
Norske historieprofessorer
Norske professorer i økonomisk historie
Medlemmer av Det Norske Videnskaps-Akademi
Personer fra Oslo